Nasi Rawan
Minggu, 1 Maret 2015 00:40
WAYAH bajalanan ka Banjar bubuhannya basinggah ka wadah mamarinanya Palui. Salain bailang, bubuhannya sakaligus handak umpat bamalam di wadah sidin.
“Bubuhan ikam baiknya istirahat satumat ka kamar, karna satumat lagi makan siang kita makanan baimbai. Sakamar batiga kada apaapa jua kalu Lui,” ujar mamarinanya manakuni.
“Inggih kada apa-apa jua angah ai, kami batarima kasih banar pian mau manampung kami salawas di sini,” ujar Palui.
Imbah sajam mamarina Palui mangatuk lawang kamar wadah bubuhan Palui baistirahat.
“Lui..ui Lui, lajui bawa kakawalana ikam ka balakang, kita makan siang baimbai,” ujar mamarinanya kukuciak matan luar. “Asyik, kabalujuran parut kami sudah galurukan paman ai,” ujar Tulamak kahimungan.
“Huusss, jangan mambari supan Mak. Biar aku lapar jua tapi kada nangkaya ikam batandik bahimat mandangar dibawai urang makanan,” ujar Garbus manyinggul Tulamak.
“Apa menunya paman, apakah nasi rawon nangkaya tahun samalam?”ujar Tulamak makin kada tahu disupan.
min_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn